
Evel un | Wever- mes 


PROME MINISTER 


Premier Wever - Croes a hiba palabra na e di 67 conferencia 
“Commission on the Status of Women” 


E TA IMPORTANTE PA TUR STAKEHOLDER TA 
ENVOLVI PA HUNTO CERA E “GENDER GAP” CU 
TIN ENTRE MERE MUHE Y HENDE HOMBER 


Manera ta conoci, siman pasa Prome Minister Evelyn Wever 
- Croes a atende diferente reunion di Nacionnan Uni na New 
York. Esaki ta e di 67 biaha cu e “Commission on the Status 
of Women” (CSW) ta wordo organisa. E conferencia a inicia 
dialuna dia 6 di maart y lo dura te cu 17 di maart den cual ta 
atende cu diferente tema relaciona cu status di Hende Muhe. 
Na ocasion di e apertura, Prome Minister a duna un discurso 
treciendo e posicion di Reino Hulandes, y den esey a elabora 
riba kico tur ta haciendo na Aruba riba tereno di empoderamento 
di hende muhe y algun ehempel di Hulanda. 


Prome Minister den nomber di e 4 paisnan den Reino (Aruba, 
Corsou, Sint Maarten y Hulanda), a splica cu transformacion 
digital den ultimo decadanan tabatin un impacto hopi profundo 


riba bida diario. Esaki a bin cu hopi oportunidad pa igualdad di 
genero, pero el a bin tambe cu hopi riesgo y puntonan negativo. 
Mas y mas tecnologia nobo ta lantando cabes y nan ta percura 
tambe pa mas stereotipo cual ta visibel online, e asina yama: 
“online gender based bias”, pues violencia basa riba genero 
online. 


Na Aruba a cuminsa atende cu esaki pa percura pa duna 
hende muhe y mucha muhe mas oportunidad den e area di 
ciencia, ingenieria, tecnologia, engeria, matematica y ICT. 
Prome Minister a elabora riba e trabou cu Futura ta haciendo 
cu “innovation lab” y diferente workshop y training cu e meta 
di lanta e interes cerca mucha muhenan hoben den e ramo 
aki. Ademas, Prome Minister a informa esnan presente den e 
conferencia tocante e facultad di Sustainable Island Solutions 
through Science, Technology, Engineering and Mathematics 
(SISSTEM) cu tin na Universidad di Aruba. Pa locual ta e 
esfuersonan di banda di Hulanda, Prome Minister a indica cu 
Gobierno di Hulanda a cera un pacto tecnologico cu scolnan, 
sector priva, dofionan di trabou, trahado y autoridadnan local, 
cu ta enfoca riba atrae mas hende muhe den sectornan di 
STEM. Gobierno Hulandes a lansa un plan di accion tambe 
pa trabounan di energia limpi y digital, caminda ta aumenta e 
inversion den habilidadnan digital den ensefiansa y desaroyo 
pa asina purba di haya mas hende muhe den e sector di ICT. 
Esakinan ta algun iniciativa cu a tuma pa cera e espacio 
“gender gap” cu tin entre hende muhe y hende homber tanto 
online como offline. 


Na final Prome Minister a enfatisa riba e importancia pa tur 
stakeholder ta envolvi den e desaroyonan aki pa asina logra 
duna hende muhe e espacio y oportunidad cu mester pa 
desaroya y contribui cu nan talento na soluciona retonan na 
mundo pa crea un desaroyo mas balansa. Esaki no lo por ta 
posibel sin e compromiso di cada persona. 

Prome Minister Evelyn Wever-Croes: 

1 di mei 2020, durante Gabinete Wever-Croes | y na comienso 
di e pandemia, Prome Minister Evelyn Wever-Croes a 
instala e Commissie Corporate Governance. E comision 
energeticamente a asumi su tarea y den dos siman a entrega 
un plan di accion na Prome Minister y riba 18 di mei 2020 e 
plan y su presupuesto a wordo aproba y e comision a cuminsa 
traha. E comision cu ta consisti di Presidente señor Jossy Lacle, 
y miembronan señora Hellen van der Wal, señor Arie Swaen y 
señor Freddys Refunjol, ta haciendo e trabou aki desde e fecha 
menciona. Na principio nan a compromete nan mes pa un 
aña, sinembargo e trabounan a bira mas grandi y a prolonga e 
comision pa mas tempo. Gobierno di su banda, mesora tambe 
a compromete su mes pa cumpli cu recomendacionnan di e 
Commissie Corporate Governance. 


Comision di “Corporate Governance” ta e organo cu ta encarga 
cu supervision di companianan estatal riba aplicacion di 
reglanan di cooperativo gubernamental, y conseha Gobierno 
riba peticion of no, entre otro riba e perfil, nombracion y retiro 
di miembronan di hunta di comisarionan y ta regla con pa evita 
conflicto di interes, y stipula beneficionan primario y secundario 
pa directornan y pa miembronan di staf. Un logro grandi tambe 
ta e “Wever-Croes Norm” den cual ta stipula cu un director di 
un compania estatal no por ricibi un salario cu ta mas halto cu 
130% di e salario di minister president. 


Diabierna mainta Commissie Corporate Governance a duna 
un presentacion na Conseho di Minister. Prome Minister 

Evelyn Wever-Croes na final di e presentacion a expresa su 
gratitud y satisfaccion pa e trabou cu e comision ta haciendo 
desde mei 2020. “Commissie Corporate Governance a entrega 
e concepto di ley y e codigo di Corporate Governance cu ta 
canando e caminda pa wordo implementa. Esaki ta e base 
firme pa garantisa integridad den companianan y institutonan 
di Gobierno. E bunita tambe di esaki ta cu tanto Gobierno como 
e indentidadnan semi publico awo ta sinti e necesidad di e ley 
y e codigo”, Prome Minister a remarca. 


Prome Minister ta gracidi tambe Minister Ursell Arends cu e 
tuma esaki over y hunto cu e comision, sigui cu e trabounan pa 
garantisa integridad na nos pais. 

Riba Dia Internacional di Hende Muhe, Minister Maduro a 
brinda un aprecio special na dos dama cu ta coordina tur e 
trabounan necesario pa Aruba por cumpli cu e reformanan 
manera stipula den e 'Landspakket' acorda cu Hulanda pa haci 
di Aruba un Pais mas fuerte y resiliente. Ta trata di sra. Indra 
Zaandam y sra. Roraima Dubero-Arends kende ta asisti Indra 
den e trabounan necesario. E trabou cu e dos damanan aki ta 
desplega ta di suma importancia pa nos Pais y nan ta yudando 
incansablemente pa tur trabou cana manera debe ser. 


Den su discurso pa e ocasion, Minister Maduro a splica cu e 
tin masha aprecio pa e trabou grandi cu Indra ta haci pa nos 
Pais. Indra ta un hende muhe semper cooperativo, semper 
mustrando iniciativa, semper cla pa enfrenta tur e retonan cu ta 
presenta y semper dispuesto pa yuda. Recientemente, apesar 
di e trabou grandi cu e 'Landspakket' ta trece cune, asina mes 
Indra a yuda como voluntario durante e Bishita Real na nos 
Pais pa yuda coordina e parti di prensa. Un trabou cu no tabata 
facil, pero cu nos ‘Super Indra' a sa di haci na un 
manera profesional. 


Minister Maduro ta gradici Indra y Roraima pa nan 
trabou y ta spera di por keda conta cu nan sosten 
y esfuerso na bienestar di Aruba. Masha danki pa 
forma parti di e liderazgo femenino di Aruba. 

FECHA: DIARANSON 15 DI MAART 2023 
ORA: 7:00 PM - 10:00 PM 
LUGA: CAS DI CULTURA 
ENTRADA GRATIS 
PROME PREMIO | SEGUNDO PREMIO TERCER PREMIO 
AWG. 1000,- AWG. 500,- AWG. 250,- 
Ultimo dia pa inscribi ta diabierna dia 3 di maart 2023. 
Ultimo dia pa entrega poema ta dialuna dia 6 di maart 2023 
Mail bo poema na: artedipalabra@gmail.com 
OOO... MN #8 DCA Use, DI PAPIAMENTO 

PARLAMENTARIO DI CURACAO A BISHITA 


HEALTHY LIFESTYLE CENTER ARUBA 


Ayera mainta sefiora Giselle Mc William, parlamentario di 
Curacao, a haña un rondleiding na Healthy Lifestyle Center di 
Aruba. Sra. Mc William a keda impresiona cu e centro aki cu a 
wordo inaugura na Aruba. 


Durante e rondleiding e la wak e facilidadnan y tambe sera 
conoci cu e team cu ta traha na e centro aki. E la haña un 
splicacion tocante e servicionan cu ta wordo ofreci na e healthy 
lifestyle center y tambe tocante e proyectonan cu lo wordo 


realisa durante e aña aki. 


E parlamentario a duna di conoce cu prevencion tambe ta un 
topico importante na Curacao, y cu nan ta spera cu pronto nan 
por tin nan mesun centro di salud tambe. 


E la duna palabra di pabien na Aruba y na minister di Turismo 
8 Salud, Sr. Oduber, conhuntamente cu tur stakeholders cu a 
hasi e logro aki posibel. 

Diaranson tardi, Minister Endy Croes a topa cu seleccion di 
Aruba cu a sali pa competi den Weganan Interinsular 2023. 
Despues di hopi afia e Weganan Interinsular ta bek. E torneo 
escolar ta tuma luga na Boneiro di 9 pa 12 di maart, den e 
deporte di dammen y schaken. Weganan Interinsular ta stimula 
union y competencia cu sigur ta importante pa e desaroyo di 
nos hobennan. Nos por corda hopi afia atras con scolnan ta 
competi contra otro y e ganadonan ta competi contra e otro 
islanan den un total di 6 disciplina. 


Dianan 10, 11 y 12 di maart 2023 Weganan Interinsular ta 
cuminsa na Boneiro cu e disciplina di dammen y schaken. Di dos 
fecha ta 21 pa 26 di maart 2023 unda cu e Weganan Interinsular 


ta tuma luga na Curacao den e disciplina di atletismo y trefbal. 
Dianan 21, 22 y 23 di april 2023 Aruba ta cede di Weganan 
Interinsular unda ta organisa e competencia di volleyball y 
futbol. Minister Endy Croes ta desea nos atletnan hopi exito! 
Boso deseo cu determinacion, dedicacion y disciplina boso ta 
logra. 


E YABI PA NOS EXITO 
DEN 2023 
~ TA Union Y POSITIVISMO, 


WEB SU GERENCIA Y PROFESIONALNAN 
TA TRAHANDO DURO PA DUNA ARUBA E 
GARANTIA Y SIGURIDAD DEN SUMINISTRO DI 

AWA Y ELECTRICIDAD 

Gerencia y profesionalnan di WEB recientemente a reuni cu 
Minister Glenbert Croes referente e problemanan cu Aruba a 
conoce den suministro di coriente. 


Durante e reunion WEB a presenta na Minister tur e pasonan 
cu a wordo tuma y cu te ainda ta tumando pa sigura y garantisa 
suministro di awa y coriente na nos pueblo. E ultimo blackouts 
a causa frustracion y disgusto grandi den nos pueblo pa cual 
motibo e mandatario a instrui Utilities NV pa laga haci un 
audit independiente pa por determina kico por ta e causa di e 
interupcionnan aki. 

WEB a inverti un suma substancial den e planta di Wartsila 
hustamante pa garantisa e suministro. Di e momento cu e 

planta nobo di Wartsila a bay den uzo, esaki a trece cu ne cu 
suministro a cay na diferente ocasion. 


Pero WEB y su profesionalnan a lora manga, a tuma accion 
pa internamente mes averigua unda e problema por ta. Y 
diahuebs ultimo a presenta e resultado di nan investigacion 
y medidanan cu a tuma pa sigura y garantisa un suministro 
confinable y estable pa nos pueblo. 


“Como Minister di Energia mi ta sumamente 
orguyoso di nan tur y agradecido pa tur e 


esfuersonan haci”, e mandatario a expresa. 

EPE AWOR TIN 


Ta hopi hende cu deh ae a rE e curso di Klein Vaarbewijs 
cu Enseñansa pa Empleo tabata ofrece. E tabata un di e 
cursonan mas popular na EPE. Antes tabata duna solamente 
teoria y no e parti practico. Desde e aña ak a bin cambio den 
esaki. 


Enseñansa pa Empleo a drenta den deliberacion cu Directie 
Scheepvaart pa asina duna e curso mas peso y contenido pa 
adapta locual tabata necesario pa por cumpli cu e rekisitonan 
maritimo. Conhuntamente cu nos Havenmeester Sr. R. 
Beaujon, e docentenan di Klein Vaarbewijs na Enseñansa pa 
Empleo, a traha duro riba e revision di tur material di teoria, 
reinforsa e reglanan pa manda e curso di Klein Vaarbewijs 
p'un otro nivel. 


Pa mas siguridad riba lama, pa tur cu di un manera of otro ta 
usando lama, a introduci cambionan den e proceso pa yega 
na un vaarbewijs. Un di e cambionan mas importante cu a 
introduci ta un examen practico, riba lama, den un boto pa 
sigura e capacidad di e cursista pa por maneha un boto. Por 
compara esaki cu e proceso di rijbewijs, tin teoria y tin e parti 
practico. Y ambos mester wordo pasa cu exito pa asina por 
haya su rijbewijs manera den e caso aki su vaarbewijs. Cu e 
certificado, e cursista mester presenta na Directie Scheepvaart 
for di cual instancia nan lo haya nan carnet pa por conduci 
boto den e awanan di Aruba. 


E siman cu a pasa, Aruba a conoce su prome graduadonan 
di e curso di ‘Klein Vaarbewijs’ den teoria pero tambe den e 
parti practico. Cu sumo orguyo nos por anuncia cu tur a pasa 
e examen cu exito. Nos ta orguyoso di tur e cursistanan cu a 
logra. 


EPE ta sumamente agradecido di tur e guia cu a ricibi di 
Havenmeester, sr. R. Beaujon y e docentonan di Klein 
Vaarbewijs di EPE. 


Enseñansa pa Empleo di e forma aki ta contribui na un mundo 
maritimo mas sigur, cu reglanan mas estricto di curso, pa un y 
tur por gosa trankilamente di nos lama. 


“Nos vision y compromiso ta pa Enseñansa pa Empleo yega 
na e nivel digno pa nos hendenan. Nos ta sumamente contento 
y orguyoso di mira avansenan grandi den e departamento aki”, 
e mandatario a expresa. 


Enseñansa pa Empleo ta brindando e oportunidad na tur 
esunnan cu ta interesa, pa por sigui desaroya y recapacita 
nan mes. 


EPE ta den pleno preparacion pa habri inscripcion nobo pa fin di 
maart. Cursonan nobo lo cuminsa 17 di April proximo. Pa mas 
informacion tocante cualkier curso, por bishita www.epearuba. 
com, por pasa libremente na su oficina den Engelandstraat nr. 
33 of telefonicamente 5825662. 

VESTIGING VAN 


BEDRIJVEN 


Explaining the new 
guidelines and procedure 
of getting a license for your 
business in Aruba 


THURSDAY [= 
16 MARCH 2023 Hi 


MS. MARY BAARH TIME 
SPEAKER 9.00 AM-11:00 AM 


VENUE 
DEPARTMENT OF 


ECONOMIC AFFAIRS, 
COMMERCE & INDUSTRY 


DEACI ica 


Register here: https://www.eventbrite.nl/e/workshop-business-license-tickets-570760509047 


af REGISTER NOW 


Event is free to the public. Seating is limited! 


Iniciativa pa Desaroyo di Empresa Arubano 

RECONOCE BO IMPACTO PA BO DESPERDICIO 


(Aruba's waste management blueprint) 


NO, Mi ta scoge pa sigui cu Serlimar of Ecotech Un gran parti di mi desperdicio 


Bo ta di acuerdo cu pa recohe mi desperdicio. lo wordo procesa pa poni den 
*e opcion aki no tin cambio di prijs bales y deposita na Sero Teishi 
mester cambia e 


manera di anda cu bo SI, Mi ta scoge pa haci algun cambio den mi cas/negoshi. 


desperdicio? *e opcion aki lo por tin cambio di prijs, algun ta pornada, algun pa un prijs chikito y 
algun bo ta haya placa a cambio. 


Bo opcion pa cada tipo di desperdicio: 


PLASTIC PLASTIC BEACH PARTY ECOTECH FREEZONE | 
GLASS ROMAR TRADING „ BALAS RY DA i 

GREEN WASTE/PALLET GEF 
BLANCO MEA 
VEHICULO, METAL, E-WASTE Esaki ta inclui productonan manera frigidaire, 


BESTIA DLMGTOR, DALTRA CARENTRA 
HYDROLIC Y GEAR 


i 


Bo kier haci mas? 


Cumpli cu ley "Milieu 
schodelijke Producten" 

PROHIBI MENOS PREFERA RECONOCE Bl MAS PREFERA 


E herarkia di desperdicio ta indica e impacto di e metodo cu ta wordo uza pa procesa desperdicio. 


Ministerio di Transporte, Integridad, 
Naturalesa y Asuntonon di Adulto Mayor 


"Nada no ta cambia, si nada no cambia! 
Reconoce bo impacto, un Aruba dushi ta un Aruba cu nos por maneha nos sushi!" 
Minister Ursell Arends 


www.trashtocasharuba.org 


Pa mas informacion: 
https://trashtocasharuba.org/pages/dump-parkietenbos 


Positivismo ta un factor importante pa logra 
union. Ora cu famianan y comunidadnan ta traha 
hunto pa metanan comun, e chens pa exito ta 
bira mas grandi. Tambe e ta crea un ambiente mas 
stabiel y harmonioso cu ta necesario pa e 
crecemento y desaroyo di un sociedad. 


EA ANA DI UNION Y POSITIVISMO! 


